Document ID: 32005R0772

ΚΑΝΟΝΙΣΜΌΣ (ΕΚ) αριθ. 772/2005 ΤΗΣ ΕΠΙΤΡΟΠΉΣ
της 20ής Μαΐου 2005
σχετικά με τις προδιαγραφές κάλυψης των χαρακτηριστικών και με τον καθορισμό του τεχνικού μορφοτύπου για την παραγωγή ετήσιων κοινοτικών στατιστικών χάλυβα για τα έτη αναφοράς 2003-2009
(Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 48/2004 του Ευρωπαϊκού Κοινοβουλίου και του Συμβουλίου, της 5ης Δεκεμβρίου 2003, για την παραγωγή ετήσιων κοινοτικών στατιστικών για τη βιομηχανία χάλυβος για τα έτη αναφοράς 2003-2009 (1), και ιδίως το άρθρο 7,
Εκτιμώντας τα ακόλουθα:
(1)
Ο κανονισμός (ΕΚ) αριθ. 48/2004 θέσπισε ένα κοινό πλαίσιο για την παραγωγή ετήσιων κοινοτικών στατιστικών χάλυβα για τα έτη αναφοράς 2003-2009.
(2)
Σύμφωνα με το άρθρο 7 στοιχείο α) του κανονισμού (ΕΚ) αριθ. 48/2004, είναι απαραίτητο να θεσπιστούν μέτρα εφαρμογής για να προσδιοριστεί η κάλυψη των χαρακτηριστικών που απαιτούνται.
(3)
Σύμφωνα με το άρθρου 7 στοιχείο β) του κανονισμού (ΕΚ) αριθ. 48/2004, είναι απαραίτητο να θεσπιστούν μέτρα εφαρμογής για να προσδιοριστούν τα τεχνικά μορφότυπα διαβίβασης των ετήσιων κοινοτικών στατιστικών χάλυβα.
(4)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής στατιστικού προγράμματος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Οι προδιαγραφές κάλυψης των χαρακτηριστικών περιγράφονται στο παράρτημα Ι του παρόντος κανονισμού.
2. Σε αυτές τις προδιαγραφές οι αναφορές σε λογαριασμούς επιχειρήσεων χρησιμοποιούν τους τίτλους που ορίζονται, όσον αφορά την εμφάνιση του ισολογισμού, στο άρθρο 9 και, όσον αφορά την εμφάνιση των αποτελεσμάτων χρήσεως, στο άρθρο 23 της οδηγίας 78/660/ΕΟΚ του Συμβουλίου (2).
Άρθρο 2
Το τεχνικό μορφότυπο που αναφέρεται στο άρθρο 6 παράγραφος 2 του κανονισμού (ΕΚ) αριθ. 48/2004 περιγράφεται στο παράρτημα ΙΙ του παρόντος κανονισμού.
Άρθρο 3
Τα κράτη μέλη εφαρμόζουν τις παρούσες προδιαγραφές και το παρόν τεχνικό μορφότυπο για το έτος αναφοράς 2003 και τα επόμενα έτη.
Άρθρο 4
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Μαΐου 2005.

Labels: 12
1
19